ช่วยสรุปเรื่อง "การซื้อขายหุ้นของผู้ใช้ LINE ในประเทศญี่ปุ่น" ให้หน่อยค่ะ
ทาง LINE จะร่วมมือกับทาง Folio ซึ่งเป็น Startup สาย FinTech ในประเทศญี่ปุ่น นำระบบซื้อขายหลักทรัพย์เข้ามาใน Application ของ LINE ซึ่งผู้ใช้ LINE ในประเทศญี่ปุ่นถือว่าสูงมาก และเป็นการเสริมกับทางระบบของ LINE Pay อีกด้วย Folio ถือว่าไม่ธรรมดา Startup สายลงทุนอย่าง Folio ถือว่าไม่ธรรมดาเลยทีเดียวที่ได้มาร่วมมือกับ LINE ในครั้งนี้ โดยบริการของ Folio จะเป็นการซื้อขายหุ้นแบบเน้นไปตามธีมการลงทุน เช่นเรื่องของ VR ก็จะไปซื้อหุ้นที่เกี่ยวข้อง เป็นต้น และเน้นไปที่กลุ่มวัยรุ่นที่เริ่มลงทุน ซึ่งเงินลงทุนเริ่มต้น 1 แสนเยนก็สามารถลงทุนได้แล้ว ซึ่งช่วงที่ผ่านมาบริษัทได้รับเงินลงทุนเพิ่มเติม 7,000 ล้านเยนจากยักษ์ใหญ่อย่าง Goldman Sachs และรวมไปถึง Mitsui & Co ส่วนก่อนหน้านั้นก็ได้รับเงินจาก Rakuten อีกด้วย Alipay เป็นโมเดลที่ได้ผล ถ้าเป็นในประเทศจีนโมเดลในการทำแบบนี้ที่เห็นได้ชัดก็คือ Alipay คือ ผู้ใช้สามารถซื้อกองทุนรวมได้ แต่หากเป็นของ LINE สามารถซื้อขายหุ้นได้เลย ซึ่งโปรแกรมทางการเงินยุคใหม่จะต้องมีฟังก์ชันที่ครบเครื่องและใช้งานง่ายเป็นสำคัญ ซึ่งโมเดลของ Alipay ได้พิสูจน์ได้ในระดับหนึ่งว่าเป็นโมเดลที่ดี แล้วเมืองไทยหล่ะ? ปัจจุบันไทยมี LINE Finance ให้บริการข้อมูลทางการเงินอยู่ ในอนาคตทาง LINE อาจร่วมมือกับทางบริษัทหลักทรัพย์ในไทยเพื่อให้บริการ เพราะว่าถือว่าเป็นบริการที่น่าสนใจ และทำให้ประชาชนเข้าถึงการลงทุนได้ง่ายขึ้น
LINE ประเทศญี่ปุ่น จะร่วมมือกับ Startup สาย FinTech อย่าง Folio ในการนำระบบซื้อขายหลักทรัพย์เข้ามาใน Application ของ LINE และเพื่อเป็นการเสริมกับทางระบบของ LINE Pay เพราะ Folio มีบริการซื้อขายหุ้นแบบเน้นไปตามธีมการลงทุน
ในส่วนของประเทศจีนก็มี Alipay ที่มีโมเดลแบบนี้ที่สามารถซื้อกองทุนรวมได้ แต่ของ LINE จะสามารถซื้อขายหุ้นได้เลย ส่วนประเทศไทยก็มีการให้บริการข้อมูลทางการเงินอย่าง LINE Finance
ข่าวเศรษฐกิจและการเงิน